**รายงานการประชุมสภาองค์การบริหารส่วนตำบลนาสิงห์**

**สมัยประชุมวิสามัญ สมัยที่ 1 ครั้งที่ 1**

**ประจำปี 2564**

**วันที่ 9 เดือน เมษายน พ.ศ.2564**

**ณ ห้องประชุมองค์การบริหารส่วนตำบลนาสิงห์**

**---------------------------**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นายบุญฤทธิ์ สายสอน | ประธานสภาฯ | บุญฤทธิ์ สายสอน |
| 2 | นายสมศักดิ์ ทองอุ่น | รองประธานสภาฯ | สมศักดิ์ ทองอุ่น |
| 3 | นายสุรพล นันทา | เลขานุการสภาฯ | สุรพล นันทา |
| 4 | นางหนูการ จะหลาบหลอง | สมาชิกสภา อบต. หมู่ที่ 1 | หนูการ จะหลาบหลอง |
| 5 | นายคำมี ก้อนบุญใส | สมาชิกสภา อบต. หมู่ที่ 2 | คำมี ก้อนบุญใส |
| 6 | นายประสาตร์ ยิ่งยืน | สมาชิกสภา อบต. หมู่ที่ 3 | ประสาตร์ ยิ่งยืน |
| 7 | นายวิชัย ฝ่ายทอง | สมาชิกสภา อบต. หมู่ที่ 5 | วิชัย ฝ่ายทอง |
| 8 | นายมีชัย นาเวียง | สมาชิกสภา อบต. หมู่ที่ 5 | มีชัย นาเวียง |
| 9 | นายเวียงชัย ยิ่งยืน | สมาชิกสภา อบต. หมู่ที่ 7 | เวียงชัย ยิ่งยืน |
| 10 | นายทองปัก มีศรี | สมาชิกสภา อบต. หมู่ที่ 8 | ทองปัก มีศรี |
| 11 | นายทัก คำภิดี | สมาชิกสภา อบต. หมู่ที่ 8 | ทัก คำภิดี |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ - สกุล** | **ตำแหน่ง** | **ลายมือชื่อ** |
| 1 | นางสาววันเพ็ญ ฉั่นพัฒนาพงศ์ | ปลัด อบต.ปฏิบัติหน้าที่นายก อบต. | วันเพ็ญ ฉั่นพัฒนาพงศ์ |
| 2 | นางปาริชาติ ใจศรี | หัวหน้าสำนักปลัด | ปาริชาติ ใจศรี |
| 3 | นายศุภชัย นาอุดม | ผอ.กองช่าง | ศุภชัย นาอุดม |
| 4 | นายสุวนัย สาวะริพล | ผอ. กองสาธารณสุข | สุวนัย สาวะริพล |
| 5 | นายเพชร ลามคำ | นักวิเคราะห์ฯ รักษาราชการแทน หัวหน้าสำนักปลัด | เพชร ลามคำ |

-2-

**เริ่มประชุมเวลา 09.00 น.**

เมื่อถึงเวลาประชุมเลขานุการสภาองค์การบริหารส่วนตำบล ได้ตรวจรายชื่อผู้ที่ได้ลงชื่อไว้ปรากฏว่ามีสมาชิกมาประชุม จำนวน 11 คน ผู้เข้าร่วมประชุม จำนวน 5 คน เป็นอันว่าครบองค์ประชุมแล้วให้สัญญาณเรียกสมาชิกเข้าห้องประชุม โดย นายบุญฤทธิ์ สายสอน ตำแหน่งประธานสภาองค์การบริหารส่วนตำบล ทำหน้าที่เป็นประธานในที่ประชุม

ประธานได้ตรวจนับองค์ประชุมอีกครั้งหนึ่ง และเมื่อครบองค์ประชุมจึงได้กล่าวเปิดประชุม และดำเนินการตามระเบียบวาระการประชุมที่กำหนดไว้ดังต่อไปนี้

**ระเบียบวาระที่ 1** -**เรื่องที่ประธานแจ้งต่อที่ประชุม**

ประธาน 1.1 การประกาศเรียกประชุมสภาองค์การบริหารส่วนตำบลนาสิงห์ สมัยวิสามัญ สมัยที่ 1 ประจำปี 2564

-ตามประกาศอำเภอศรีวิไล ลงวันที่ 30 มีนาคม 2564 ได้เรียกประชุมสภาองค์การบริหารส่วนตำบลนาสิงห์ สมัยวิสามัญ สมัยที่ 1 ประจำปี 2564 เป็นเวลา 15 วัน โดยเริ่มตั้งแต่วันที่ 2 เมษายน จนถึงวันที่ 16 เมษายน 2564 และได้แจ้งให้สมาชิกทุกท่านทราบไปแล้ว จึงประกาศให้ทราบโดยทั่วกันอีกครั้งหนึ่ง

1.2 การนัดประชุมสภาองค์การบริหารส่วนตำบล สมัยประชุมวิสามัญ สมัยที่ 1 ครั้งที่ 1 ประจำปี 2564 ในวันที่ 9 กุมภาพันธ์ 2564

ตามหนังสือที่ บก 77301/ว007 ลงวันที่ 1 เมษายน 2564 ได้แจ้งนัดประชุมสภาองค์การบริหารส่วนตำบล สมัยวิสามัญ สมัยที่ 1 ครั้งที่ 1 ประจำปี 2564 ในวันที่ 9 กุมภาพันธ์ 2564 เวลา 09.00 น. เป็นต้นไป

ณ ห้องประชุมองค์การบริหารส่วนตำบลนาสิงห์ เพื่อพิจารณาเห็นชอบร่างแผนพัฒนา พ.ศ. 2566 – 2570 จึงแจ้งให้ทราบโดยทั่วกัน

1.3 งานบุญประจำปี

- ขอเชิญเข้าร่วมงานบุญประจำปีของบ้านนาสิงห์สาคร หมู่ที่ 1 และ บ้านนาสิงห์บุรี หมู่ที่ 7 ในวันเสาร์ที่ 10 เมษายน 2564 ณ วัดสอนเจริญราษฎร์ โดยในตอนเช้าจะมีพิธียกช่อฟ้าอุโบสถ

- ขอเชิญเข้าร่วมงานบุญประจำปีของบ้านนาทราย หมู่ที่ 2 ในวันจันทร์ที่ 12 เมษายน 2564 ณ วัดศรีสว่าง โดยเป็นงานบุญประทายข้าวเปลือกและร่วมกันสรงน้ำองค์หลวงปู่เงิน

ที่ประชุม รับทราบ

**ระเบียบวาระที่ 2 เรื่องรับรองรายงานการประชุมสภาองค์การบริหารส่วนตำบล สมัยประชุมสามัญ สมัยที่ 1 ครั้งที่ 2 ประจำปี 2564 เมื่อวันที่ 15 กุมภาพันธ์ 2564**

ประธาน ตามสำเนารายงานการประชุมครั้งดังกล่าวที่ผ่านมา ซึ่งคณะกรรมการตรวจรายงานการประชุมฯได้ตรวจสอบไปแล้ว และได้จัดทำสำเนาปิดไว้ที่บอร์ดประชาสัมพันธ์หน้าห้องประชุมองค์การบริหารส่วนตำบล และห้องกิจการสภาองค์การบริหารส่วน

ตำบล เพื่อให้สมาชิกได้ตรวจดูนั้น ไม่ทราบว่ามีสมาชิกท่านใดจะขอแก้ไขเปลี่ยนแปลงหรือเพิ่มเติมหรือไม่อย่างไร

-3-

ที่ประชุม รับรองรายงานการประชุมสภาองค์การบริหารส่วนตำบล สมัยสามัญ สมัยที่ 1 ครั้งที่ 2 ประจำปี 2564 เมื่อวันที่ 15 กุมภาพันธ์ 2564 โดยไม่มีสมาชิกท่านใดขอแก้ไขเปลี่ยนแปลงหรือเพิ่มเติม

**ระเบียบวาระที่ 3 เรื่องเสนอเพื่อพิจารณา**

**3.1 พิจารณาให้ความเห็นชอบร่างแผนพัฒนาท้องถิ่น พ.ศ. 2566 - 2570**

ประธาน ขอเชิญเลขานุการสภาองค์การบริหารส่วนตำบลชี้แจงข้อกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

**ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. 2548 และที่แก้ไขเพิ่มเติม (ฉบับที่ 3) พ.ศ. 2561**

ข้อ ๑๗ การจัดทำแผนพัฒนาท้องถิ่น ให้ดำเนินการตามขั้นตอน ดังนี้

(๑) คณะกรรมการพัฒนาท้องถิ่นจัดประชุมประชาคมท้องถิ่น ส่วนราชการ และรัฐวิสาหกิจที่เกี่ยวข้อง เพื่อแจ้งแนวทางการพัฒนาท้องถิ่น รับทราบปัญหา ความต้องการ ประเด็นการพัฒนาและประเด็นที่เกี่ยวข้องตลอดจนความช่วยเหลือทางวิชาการและแนวทางปฏิบัติที่เหมาะสมกับสภาพพื้นที่เพื่อนำมากำหนดแนวทางการจัดทำแผนพัฒนาท้องถิ่น โดยให้นำข้อมูลพื้นฐานในการพัฒนาจากหน่วยงานต่างๆ และข้อมูลในแผนพัฒนาหมู่บ้านหรือแผนชุมชน มาพิจารณาประกอบการจัดทำแผนพัฒนาท้องถิ่น

(๒) คณะกรรมการสนับสนุนการจัดทำแผนพัฒนาท้องถิ่นรวบรวมแนวทาง และข้อมูล นำมาวิเคราะห์เพื่อจัดทำร่างแผนพัฒนาท้องถิ่น แล้วเสนอคณะกรรมการพัฒนาท้องถิ่น

(๓) คณะกรรมการพัฒนาท้องถิ่นพิจารณาร่างแผนพัฒนาท้องถิ่นเพื่อเสนอผู้บริหารท้องถิ่น

(๔) ผู้บริหารท้องถิ่นพิจารณาอนุมัติร่างแผนพัฒนาท้องถิ่นและประกาศใช้ แผนพัฒนาท้องถิ่นเพื่อให้เป็นไปตามกฎหมายว่าด้วยสภาตำบลและองค์การบริหารส่วนตำบล *สำหรับองค์การบริหารส่วนตำบลให้ผู้บริหารท้องถิ่นเสนอร่างแผนพัฒนาท้องถิ่นต่อสภาองค์การ บริหารส่วนตำบลเพื่อให้ความเห็นชอบก่อนแล้วผู้บริหารท้องถิ่นจึงพิจารณาอนุมัติและประกาศใช้ แผนพัฒนาท้องถิ่นต่อไป*

ประธาน - เชิญนักวิเคราะห์นโยบายและแผน ชี้แจงร่างแผนพัฒนาท้องถิ่น พ.ศ. 2566 – 2570

นักวิเคราะห์นโยบายและแผน ร่างแผนพัฒนาท้องถิ่น (พ.ศ. 2566-2570) ขององค์การบริหารส่วนตำบลนาสิงห์ ได้จัดทำขึ้นเพื่อเป็นการนำนโยบายการพัฒนาขององค์การบริหารส่วนตำบล ไปสู่การปฏิบัติ ซึ่งคำนึงถึงความสอดคล้องกับปัญหา ศักยภาพและความต้องการของประชาชนในท้องถิ่นเป็นหลัก ตั้งแต่การนำเสนอข้อมูลเพื่อการพัฒนา การวิเคราะห์ประเด็นการพัฒนา และจัดลำดับความสำคัญของประเด็นการพัฒนา การกำหนดวิสัยทัศน์ การตั้งเป้าหมาย และตัวชี้วัด ตลอดทั้งแนวทางการพัฒนาและการติดตามประเมินผล ขององค์การบริหารส่วนตำบลบ้านนาสิงห์ ซึ่งบูรณาการ

-4-

แนวความคิดในการพัฒนาจากนโยบายแห่งรัฐ แผนพัฒนาเศรษฐกิจและสังคมแห่งชาติ ยุทธศาสตร์การพัฒนากลุ่มจังหวัดและจังหวัด วิสัยทัศน์ อำเภอ และนโยบายขององค์การบริหารส่วนตำบลนาสิงห์

**ยุทธศาสตร์ขององค์การบริหารส่วนตำบลนาสิงห์**

**1. วิสัยทัศน์การพัฒนาองค์การบริหารส่วนตำบลนาสิงห์**

“ตำบลนาสิงห์พัฒนารอบด้าน ประชาชนอยู่ดี มีความสุข อย่างยั่งยืน”

**ยุทธศาสตร์การพัฒนา**

ยุทธศาสตร์ที่ 1 การพัฒนาด้านสังคมและคุณภาพชีวิต

ยุทธศาสตร์ที่ 2 การพัฒนาด้านการจัดการทรัพยากรธรรมชาติและสิ่งแวดล้อมควบคู่กับการส่งเสริมการท่องเที่ยว

ยุทธศาสตร์ที่ 3 การพัฒนาด้านการรักษาความสงบเรียบร้อยและความมั่นคง

ยุทธศาสตร์ที่ 4 การพัฒนาด้านระบบโครงสร้างพื้นฐาน

ยุทธศาสตร์ที่ 5 การพัฒนาด้านการบริหารจัดการที่ดี

ยุทธศาสตร์การพัฒนาที่ 1 การพัฒนาด้านสังคมและคุณภาพชีวิต

เป้าประสงค์ : เพื่อพัฒนาสวัสดิการสังคม และการสงเคราะห์ผู้สูงอายุ ผู้ติดเชื้อเอดส์ ผู้พิการ ผู้ด้อยโอกาส

: ส่งเสริมกีฬาและนันทนาการ

: เพื่อพัฒนาอาชีพ กลุ่มอาชีพ กลุ่มพลังมวลชนต่างๆ ให้ประชาชนมีรายได้มากขึ้น

: เพื่อพัฒนาการให้บริการด้านสาธารณสุขและสุขอนามัยชุมชน

: เพื่อพัฒนาการศึกษา ส่งเสริมศิลปวัฒนธรรม ประเพณี และภูมิปัญญาท้องถิ่น

|  |  |  |  |  |  |
| --- | --- | --- | --- | --- | --- |
| ตัวชี้วัด/ค่าเป้าหมาย | ปี 2566 | ปี 2567 | ปี 2568 | ปี 2569 | ปี 2570 |
| ร้อยละของจำนวนผู้สูงอายุ คนพิการ ผู้ป่วยเอดส์ ที่ได้รับเบี้ยยังชีพ | ร้อยละ 100 | ร้อยละ 100 | ร้อยละ 100 | ร้อยละ 100 | ร้อยละ 100 |
| ร้อยละของประชากรที่เข้าร่วมกิจกรรมการแข่งขันกีฬา และกิจกรรมนันทนาการต่างๆ | ไม่น้อยกว่าร้อยละ70 | ไม่น้อยกว่าร้อยละ75 | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 |
| ร้อยละของจำนวนประชากรทุกวัยที่ได้รับการดูแลด้านสุขภาพอนามัย | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 | ไม่น้อยกว่าร้อยละ95 | ไม่น้อยกว่าร้อยละ100 |
| ร้อยละของจำนวนผู้ปกครองมีความพึงพอใจต่อการส่งเสริมและยกระดับคุณภาพการจัดการศึกษา | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 | ไม่น้อยกว่าร้อยละ95 | ไม่น้อยกว่าร้อยละ100 |
| ร้อยละของประชากรที่ได้รับการสนับสนุนส่งเสริมอาชีพ | ไม่น้อยกว่าร้อยละ50 | ไม่น้อยกว่าร้อยละ55 | ไม่น้อยกว่าร้อยละ60 | ไม่น้อยกว่าร้อยละ65 | ไม่น้อยกว่าร้อยละ70 |

กลยุทธ์ 1. ส่งเสริมสนับสนุนสวัสดิการสังคม

2. ส่งเสริมสนับสนุนด้านการกีฬา และนันทนาการ

3. ส่งเสริมสนับสนุนด้านการสาธารณสุข

-5-

4. ส่งเสริมสนับสนุนด้านการศึกษา ศาสนาและวัฒนธรรม

5. ส่งเสริมสนับสนุนการประกอบอาชีพ กลุ่มอาชีพ และ วิสาหกิจชุมชน

ยุทธศาสตร์การพัฒนาที่ 2 การพัฒนาด้านการจัดการทรัพยากรธรรมชาติและสิ่งแวดล้อมควบคู่กับการส่งเสริมการท่องเที่ยว

เป้าประสงค์ : เพื่ออนุรักษ์ทรัพยากรธรรมชาติ แก้ไขปัญหาสิ่งแวดล้อม และส่งเสริมการท่องเที่ยว

|  |  |  |  |  |  |
| --- | --- | --- | --- | --- | --- |
| ตัวชี้วัด/ค่าเป้าหมาย | ปี 2566 | ปี 2567 | ปี 2568 | ปี 2569 | ปี 2570 |
| ร้อยละของที่สาธารณะประโยชน์ที่ได้รับการอนุรักษ์ฟื้นฟู | ไม่น้อยกว่าร้อยละ70 | ไม่น้อยกว่าร้อยละ75 | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 |
| ร้อยละของครัวเรือนที่เข้าร่วมโครงการคัดแยกขยะ สะสมเงินทอง คุ้มครองอนาคต | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 | ไม่น้อยกว่าร้อยละ95 | ไม่น้อยกว่าร้อยละ100 |
| ร้อยละของงบประมาณที่จัดสรรเพื่อส่งเสริมการท่องเที่ยว | ไม่น้อยกว่าร้อยละ1 | ไม่น้อยกว่าร้อยละ2 | ไม่น้อยกว่าร้อยละ3 | ไม่น้อยกว่าร้อยละ4 | ไม่น้อยกว่าร้อยละ5 |

กลยุทธ์ 1. อนุรักษ์ ฟื้นฟูทรัพยากรธรรมชาติและสิ่งแวดล้อม (ดิน น้ำ ป่าไม้ ) ให้อุดมสมบูรณ์

2. เพิ่มประสิทธิภาพในการบริหารจัดการขยะมูลฝอย สิ่งปฏิกูลและน้ำเสีย

3. ประชาสัมพันธ์การท่องเที่ยวผ่านสื่อต่างๆ

ยุทธศาสตร์การพัฒนาที่ 3 การพัฒนาด้านรักษาความสงบเรียบร้อยและความมั่นคง

เป้าประสงค์ : เพื่อป้องกันและบรรเทาสาธารณภัยทุกประเภท อันจะเกิดแก่ชีวิตและทรัพย์สินของประชาชนในพื้นที่

|  |  |  |  |  |  |
| --- | --- | --- | --- | --- | --- |
| ตัวชี้วัด/ค่าเป้าหมาย | ปี 2566 | ปี 2567 | ปี 2568 | ปี 2569 | ปี 2570 |
| ร้อยละของอุบัติเหตุลดลง | ไม่น้อยกว่าร้อยละ10 | ไม่น้อยกว่าร้อยละ15 | ไม่น้อยกว่าร้อยละ20 | ไม่น้อยกว่าร้อยละ25 | ไม่น้อยกว่าร้อยละ30 |
| ร้อยละของจำนวนอาสาสมัครป้องกันภัยฝ่ายพลเรือนที่มาปฏิบัติหน้าที่ | ไม่น้อยกว่าร้อยละ60 | ไม่น้อยกว่าร้อยละ65 | ไม่น้อยกว่าร้อยละ70 | ไม่น้อยกว่าร้อยละ75 | ไม่น้อยกว่าร้อยละ80 |
| ร้อยละของปัญหายาเสพติดและอาชญากรรมลดลง | ไม่น้อยกว่าร้อยละ10 | ไม่น้อยกว่าร้อยละ15 | ไม่น้อยกว่าร้อยละ20 | ไม่น้อยกว่าร้อยละ25 | ไม่น้อยกว่าร้อยละ30 |

กลยุทธ์ 1. สนับสนุนและส่งเสริมการป้องกันและแก้ไขปัญหายาเสพติด

2. สนับสนุนและส่งเสริมการรักษาความสงบเรียบร้อยและความปลอดภัยใน ชีวิตและทรัพย์สิน

3. สนับสนุนและส่งเสริมความเข้มแข็งของชุมชน

ยุทธศาสตร์การพัฒนาที่ 4 การพัฒนาด้านระบบโครงสร้างพื้นฐาน

เป้าประสงค์ : เพื่อพัฒนาการคมนาคมขนส่ง การไฟฟ้า และผังเมือง

: เพื่อพัฒนา สาธารณูปโภค แหล่งน้ำเพื่ออุปโภคบริโภค

-6-

|  |  |  |  |  |  |
| --- | --- | --- | --- | --- | --- |
| ตัวชี้วัด/ค่าเป้าหมาย | ปี 2566 | ปี 2567 | ปี 2568 | ปี 2569 | ปี 2570 |
| ร้อยละของจำนวนถนน สะพาน ทางระบายน้ำ สาธารณูปโภค สาธารณูปการที่ก่อสร้างมีมาตรฐาน สร้างความสะดวกให้แก่ประชาชน | ไม่น้อยกว่าร้อยละ70 | ไม่น้อยกว่าร้อยละ75 | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 |
| ร้อยละของครัวเรือนที่มีน้ำประปาสะอาดใช้อย่างทั่วถึง | ไม่น้อยกว่าร้อยละ70 | ไม่น้อยกว่าร้อยละ75 | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 |
| ร้อยละของจำนวนครัวเรือนที่มีไฟฟ้าใช้ | ร้อยละ 100 | ร้อยละ 100 | ร้อยละ100 | ร้อยละ100 | ร้อยละ100 |

กลยุทธ์ 1**.** เร่งรัดพัฒนาระบบสาธารณูปโภคและสาธารณูปการให้ครบถ้วน

2. พัฒนา ปรับปรุง และบูรณะ ถนน สะพานและทางระบายน้ำ

3. พัฒนาและปรับปรุงแหล่งน้ำสาธารณะให้เพียงพอต่อการอุปโภคและบริโภค

4. การจัดทำผังเมืองและการใช้ประโยชน์ที่ดิน

ยุทธศาสตร์การพัฒนาที่ 5 การพัฒนาด้านการบริหารจัดการที่ดี

เป้าประสงค์ : เพื่อส่งเสริมการปกครองประชาธิปไตย และความเสมอภาค

: เพื่อให้การบริหารจัดการ และการให้บริการต่างๆ ขององค์การบริหารส่วนตำบลนาสิงห์ มีประสิทธิภาพ ตอบสนองความต้องการของประชาชนอย่างตรงจุด

|  |  |  |  |  |  |
| --- | --- | --- | --- | --- | --- |
| ตัวชี้วัด/ค่าเป้าหมาย | ปี 2566 | ปี 2567 | ปี 2568 | ปี 2569 | ปี 2570 |
| ร้อยละของบุคลากรที่ได้รับการฝึกอบรมอย่างน้อย 1 หลักสูตรต่อปี | ไม่น้อยกว่าร้อยละ80 | ไม่น้อยกว่าร้อยละ85 | ไม่น้อยกว่าร้อยละ90 | ไม่น้อยกว่าร้อยละ95 | ไม่น้อยกว่าร้อยละ100 |
| ความพึงพอใจของประชาชนในคุณภาพการให้บริการของหน่วยงาน | ไม่น้อยกว่าร้อยละ80 | ไม่น้อยกว่าร้อยละ80 | ไม่น้อยกว่าร้อยละ80 | ไม่น้อยกว่าร้อยละ80 | ไม่น้อยกว่าร้อยละ85 |
| ร้อยละของประชาชนที่เข้าร่วมประชุมประชาคม | ไม่น้อยกว่าร้อยละ20 | ไม่น้อยกว่าร้อยละ25 | ไม่น้อยกว่าร้อยละ30 | ไม่น้อยกว่าร้อยละ35 | ไม่น้อยกว่าร้อยละ40 |
| ร้อยละของผู้มาใช้สิทธิเลือกตั้ง | ไม่น้อยกว่าร้อยละ65 | ไม่น้อยกว่าร้อยละ70 | ไม่น้อยกว่าร้อยละ75 | ไม่น้อยกว่าร้อยละ80 | ไม่น้อยกว่าร้อยละ85 |

กลยุทธ์ 1. พัฒนาองค์กรและการให้บริการประชาชน

2. สนับสนุนและส่งเสริมด้านการเมือง การปกครองในระบอบประชาธิปไตย

3. สนับสนุนและส่งเสริมการมีส่วนร่วมของทุกภาคส่วน

-7-

**จุดยืนทางยุทธศาสตร์**

จากการวิเคราะห์ข้อมูลพื้นฐาน และศักยภาพขององค์การบริหารส่วนตำบลนาสิงห์ จึงกำหนดจุดยืนทางยุทธศาสตร์ (Positioning) ไว้ใน 3 ประเด็น คือการ พัฒนาคุณภาพชีวิตของคนในตำบลตำบลนาสิงห์ให้มีความเป็นอยู่ดีขึ้น พัฒนาระบบโครงสร้างพื้นฐานให้ครบถ้วน พัฒนาสิ่งแวดล้อมให้เป็นชุมชนน่าอยู่อย่างยั่งยืน

พัฒนาคุณภาพ

ชีวิตของคนในตำบล

นาสิงห์ให้มีความเป็นอยู่ดีขึ้น

พัฒนาสิ่งแวดล้อมให้เป็นชุมชนน่าอยู่อย่างยั่งยืน

พัฒนาระบบ

โครงสร้างพื้นฐานให้

ครบถ้วน

จุดยืนทางยุทธศาสตร์

(Positioning)

-8-



-9-



มติที่ประชุม - เห็นชอบ (ร่างแผนพัฒนาท้องถิ่น พ.ศ. 2566 - 2570) ด้วยมติเสียงข้างมาก

(เห็นด้วย 10 เสียง และประธานงดออกเสียง 1 เสียง)

**3.2 ขออนุมัติโอนงบประมาณ ครั้งที่ 3 ประจำปีงบประมาณ พ.ศ. 2564**

ประธาน ขอเชิญเลขานุการสภาองค์การบริหารส่วนตำบลชี้แจงกฎหมายและระเบียบที่เกี่ยวข้อง

เลขานุการสภา อบต. **ข้อกฎหมาย/ระเบียบที่เกี่ยวข้อง**

ระเบียบกระทรวงมหาดไทย ว่าด้วยวิธีการงบประมาณขององค์กรปกครองส่วน

ท้องถิ่น พ.ศ.2541 แก้ไขเพิ่มเติม (ฉบับที่ 3) พ.ศ.2543

ข้อ 27 กำหนดว่า การโอนเงินงบประมาณรายจ่ายในหมวดค่าครุภัณฑ์ ที่ดินและ

สิ่งก่อสร้าง ที่ทำให้ลักษณะ ปริมาณ คุณภาพเปลี่ยน หรือโอนไปตั้งจ่ายเป็น

รายการใหม่ ให้เป็นอำนาจอนุมัติของสภาท้องถิ่น

ประธาน ขอเชิญ ผ.อ. กองช่าง ชี้แจงการขออนุมัติโอนเงินงบประมาณ ประจำปีงบประมาณ พ.ศ.2564

ผ.อ. กองช่าง รายละเอียดโอนงบประมาณตั้งจ่ายเป็นรายการใหม่

**1. โอนเพิ่ม**

แผนงานการพาณิชย์ งานกิจการประปา งบลงทุน ค่าครุภัณฑ์ ครุภัณฑ์การเกษตร

ปั้มน้ำบาดาล ขนาด ๑ แรงม้า จำนวน ๑ เครื่อง งบประมาณที่ตั้งไว้ – บาท

งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 15,600

บาท งบประมาณคงเหลือหลังโอน จำนวน 15,600 บาท

คุณลักษณะ ดังนี้

-10-

ชุดปั้มน้ำบาดาล 1 แรงม้า สำหรับบ่อบาดาล เหมาะกับทุกสภาพ ชนิดท่อส่ง

เทอโมพลาสติก 7 ใบพัด ขนาดท่อส่งน้ำ 1-1/4 นิ้ว ปริมาณน้ำ 70 ลิตร/นาที

อัตราส่งสูงจะอยู่ที่ 40 เมตร อุปกรณ์ภายในชุด

1. ปั้ม 1 แรงม้า

2. มอเตอร์ 4 นิ้ว 1 แรงม้า 1 เฟส 220 โวลต์ พร้อมสายไฟ 48 นิ้ว

(F071-0051A)

3. สวิทซ์คอนโทรล 1 แรงม้า 220 โวลต์ 50 เฮิรตซ์ (F072-0010)

4. อะไหล่ สายไฟ 3 แกน ขนาดเส้นผ่านศูนย์กลาง 1.5 ตารางมิลลิเมตร

(sq.mm)ยาว 45 เมตร (S012-0027)

5. ฝาบ่อ 1-1/4 นิ้ว x เส้นผ่านศูนย์กลาง 6 นิ้ว (S012-0010)

**โอนลด**

แผนงานเคหะและชุมชน งานบริหารทั่วไปเกี่ยวกับเคหะและชุมชน เงินเดือน

ฝ่ายประจำ ค่าตอบแทนพนักงานจ้าง จำนวน ๑๕๐,๐๐๐.-บาท เพื่อจ่ายเป็น

ค่าตอบแทนพนักงานจ้างตามภารกิจและพนักงานทั่วไป งบประมาณตั้งไว้ จำนวน

๑๕๐,000 บาท งบประมาณคงเหลือก่อนโอน จำนวน ๑๕๐,000 บาท ขอ

อนุมัติโอนลด จำนวน ๑5,600 บาท งบประมาณคงเหลือหลังโอน จำนวน

134,400 บาท

**2. โอนเพิ่ม**

แผนงานการพาณิชย์ งานกิจการประปา งบลงทุน ค่าครุภัณฑ์ ครุภัณฑ์การเกษตร

ปั้มน้ำบาดาล ขนาด ๑.๕ แรงม้า จำนวน ๑ เครื่อง งบประมาณที่ตั้งไว้ – บาท

งบประมาณคงเหลือก่อนโอน จำนวน - บาท ขออนุมัติโอนเพิ่ม จำนวน 18,800

บาท งบประมาณคงเหลือหลังโอน จำนวน 18,800 บาท

คุณลักษณะ

ชุดปั้มน้ำบาดาลขนาด ๑.๕ แรงม้า สำหรับบ่อบาดาล เหมาะกับทุกสภาพ เทอโม

พลาสติก 10 ใบพัด ขนาดท่อส่งน้ำ 1-1/4 นิ้ว ถ้าปริมาณน้ำ 70 ลิตร/นาที

อัตราส่ง (Head) 56 เมตร และปริมาณน้ำ 32 ลิตร/นาที อัตราส่ง (Head)

72 เมตร เหมาะสำหรับบ่อสูบน้ำบาดาล อุปกรณ์ภายในชุด

1. ปั้ม 1.5 แรงม้า

2. มอเตอร์ 4 นิ้ว 1.5 แรงม้า 1 เฟส 220 โวลต์ พร้อมสายไฟ 48 นิ้ว

(F071-0052)

3. สวิทซ์คอนโทรล 1.5 แรงม้า 220 โวลต์ 50 เฮิรตซ์ (F072-0020)

4. อะไหล่ สายไฟ 3 แกน ขนาดเส้นผ่านศูนย์กลาง 1.5 ตารางมิลลิเมตร

(sq.mm) ยาว 45 เมตร (S012-0027)

5. ฝาบ่อ 1-1/4 นิ้ว x เส้นผ่านศูนย์กลาง 6 นิ้ว (S012-0010)

-11-

**โอนลด**

แผนงานเคหะและชุมชน งานบริหารทั่วไปเกี่ยวกับเคหะและชุมชน เงินเดือน

ฝ่ายประจำ ค่าตอบแทนพนักงานจ้าง จำนวน ๑๕๐,๐๐๐.-บาท เพื่อจ่ายเป็น

ค่าตอบแทนพนักงานจ้างตามภารกิจและพนักงานทั่วไป งบประมาณตั้งไว้ จำนวน

๑๕๐,000 บาท งบประมาณคงเหลือก่อนโอน จำนวน 134,4๐๐ บาท ขอ

อนุมัติโอนลด จำนวน 18,800 บาท งบประมาณคงเหลือหลังโอน จำนวน

115,600 บาท

ประธาน ขอเสนอให้ที่ประชุมพิจารณาว่าจะอนุมัติงบประมาณรายจ่ายเพื่อตั้งเป็นรายการใหม่หรือไม่

มติที่ประชุม อนุมัติให้โอนเงินงบประมาณรายจ่าย ประจำปีงบประมาณ พ.ศ.2564 งบประมาณจำนวน 34,400 บาท ด้วยมติเสียงข้างมาก (เห็นด้วย 10 เสียง และประธานงดออกเสียง 1 เสียง)

ประธาน ขณะนี้เวลา 12.00 น. ขอหยุดพักการประชุม เพื่อรับประทานอาหาร และให้

เข้ามาประชุมต่อในเวลา 13.30 น.

**เริ่มประชุมเวลา 13.30 น.**

**ระเบียบวาระที่ 4** **เรื่องอื่นๆ**

ประธาน ขอเชิญให้สมาชิกในที่ประชุมเสนอเรื่องอื่นๆ

นางสาววันเพ็ญ ฉั่นพัฒนาพงศ์ 1. โครงการทัศนศึกษาดูงาน

(ปลัด อบต. ปฏิบัติหน้าที่ ขอชี้แจงเรื่องโครงการทัศนศึกษาดูงานฯ ประจำปีงบประมาณ พ.ศ. 2564

นายก อบต.) ระหว่างวันที่ 20 – 24 เมษายน 2564 ณ จังหวัดชลบุรีและระยอง เนื่องจาก

สถานการณ์การแพร่ระบาดของโรคติดเชื้อไวรัสโคโรนา 2019 (COVID-19)

ในช่วงเดือนเมษายนนี้มีจำนวนผู้ติดเชื้อเพิ่มมากขึ้น ทำให้เสี่ยงต่อการดำเนินงานโครงการ ทางอำเภอศรีวิไลและจังหวัดบึงกาฬจึงขอความร่วมมือให้งดการเดินทางไปต่างจังหวัดเพื่อป้องกันการแพร่ระบาดของโรค

นายประศาตร์ ยิ่งยืน ในส่วนของบ้านนาสิงห์ หมู่ที่ 3 มีท่อน้ำประปาแตก 2 จุด ฝากดูแลด้วยครับ

(สมาชิกสภา อบต.)

นายทองปัก มีศรี 1. ขอขยายไฟฟ้าแรงต่ำภายในหมู่บ้าน จำนวน 2 ซอย

(สมาชิกสภา อบต.) - ซอยบ้านนายล้ำ จันสี

- ซอยบ้านนางลำพัน รัตนวิจิตร

2. ฝากเพิ่มจุดติดตั้งไฟฟ้าส่องสว่าง จำนวน 2 จุด ดังนี้

- บ้านบริเวณหัวสะพานห้วยกระแด้ง เส้นไปนาพ่อบุญฤทธิ์ สายสอน

- บ้านนายลือไกล ขุมเหล็ก

นายทัก คำภิดี ในส่วนของน้ำประปา อยากให้กำหนดเวลาปล่อยน้ำของหมู่ 8 มาหน่อยครับ

(สมาชิกสภา อบต.) เพราะน้ำไหลเฉพาะตอนกลางคืน อยากให้ไหลตอนกลางวันครับ

นายสมศักดิ์ ทองอุ่น ชาวบ้านฝากถามมาเกี่ยวกับ

(รองประธานสภาฯ) 1. หิน ทราย สำหรับกรองน้ำประปา ทางเรามีงบประมาณซื้อเปลี่ยนหรือไม่

2. การล้างถังกรองน้ำ บำบัดน้ำ ฝากด้วยครับ

-12-

3. เรื่องน้ำประปา คลอรีน สารส้ม ฝากด้วยครับ

นายมีชัย นาเวียง 1. ถนนต่างระดับทางขึ้นถ้ำน้อยน้ำทิพย์ หน้าลานยาง ฝากด้วยครับ

(สมาชิกสภา อบต.) 2. ถนนแอสฟัลท์ติกที่ทำเสร็จไป ขอเสริมครับ หน้าบ้านอดีตกำนันมงคลครับ

3. ฝากดูแลเรื่องแผ่นพื้นตะแกรง บริเวณสี่แยกหน้าบ้าน ผ.อ.ไวยวุฒิ ครับ

นายสุรพล นันทา 1. ฝากซ่อมแซมหลอดไฟฟ้าส่องสว่าง หน้าบ้านนายเจริญ ชัยสุวรรณ

(เลขานุการสภา อบต.) 2. ฝากแก้ไขเสาไฟฟ้าที่เอนบริเวณข้างวัดศรีสว่างด้วย อาจเกิดอันตรายได้

3. ในส่วนของน้ำประปา ขอเสริมจากทางท่านรองประธานสภาฯ หากทางกองช่าง

จะเอาเข้าข้อบัญญัติต่อไป ฝากเสนอเรื่องการทำบ่อน้ำดิบ ประมาณ 4 บ่อ เพื่อ

พักน้ำก่อนที่จะกรอง เพื่อคุณภาพน้ำที่ดีขึ้นครับ

นางสาววันเพ็ญ ฉั่นพัฒนาพงศ์ ทุกเรื่องที่สมาชิกสภาฯทุกท่านได้แจ้งปัญหาเข้ามาในที่ประชุม จะแจ้งให้กองช่าง

(ปลัด อบต. ปฏิบัติหน้าที่ เข้าไปดูแลแก้ไขให้ต่อไป

นายก อบต.)

ประธาน ไม่ทราบว่ามีสมาชิกในที่ประชุมจะเสนอหรือสอบถามเรื่องอื่นๆ เพิ่มเติมอีกหรือไม่

ที่ประชุม ไม่มี

ประธาน เมื่อไม่มีสมาชิกท่านใด เสนอเรื่องอื่นๆเพิ่มเติมอีก จึงได้กล่าวปิดประชุม

**ปิดประชุมเวลา 15.30 น.**

(ลงชื่อ) ผู้บันทึกรายงานการประชุม

(นายสุรพล นันทา)

เลขานุการสภาองค์การบริหารส่วนตำบลนาสิงห์

(ลงชื่อ) ประธานกรรมการตรวจสอบรายงานการประชุม

( นางหนูการ จะหลาบหลอง)

(ลงชื่อ) กรรมการตรวจสอบรายงานการประชุม

( นายทองปัก มีศรี )

(ลงชื่อ) กรรมการและเลขานุการตรวจสอบรายงานการประชุม

( นายคำมี ก้อนบุญใส )

⏹การรับรองรายงานการประชุม

...............................................................................................................................................................

.....................................................................................................................................................................

(ลงชื่อ)

( นายบุญฤทธิ์ สายสอน )

ประธานสภาองค์การบริหารส่วนตำบลนาสิงห์